เรื่องร้องเรียน: เมื่อวันที่ 2 สิงหาคม 2566 ช่วงเวลา 19.00 - 22.00 น. มีกลิ่นขยะเหม็นฟุ้งไปทั่วเฉลิมพระเกียรติ ขอให้ท่านชัชชาติช่วยตรวจสอบด้วยครับเหม็นมาหลายปีแล้ว ช่วยแก้ไขด้วยครับ
การดำเนินการของเจ้าหน้าที่: เจ้าหน้าที่ได้ลงพื้นที่ดำเนินการตรวจสอบภายใน ศูนย์กำจัดมูลฝอยอ่อนนุชพบว่ามีกลิ่นขยะ ได้ปฏิบัติตามมาตรการการแก้ไขปัญหากลิ่น โดยล้างทำความสะอาดพื้นผิวถนนที่ศูนย์กำจัดมูลฝอยอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๓. ตรวจสอบความถี่ล้างทำความสะอาดโรงงานและบริเวณอาคารมูลฝอย ๔. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๕. ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท.จำนวนพื้นที่ ๕๕ ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดชับกลิ่นและมลพิษทางอากาศ
ความเห็นของผู้แจ้ง: ขอบคุณทีมงานท่านชัชชาติที่ช่วยแก้ปัญหาได้ดี แต่ต้องติดตามปัญหาต่อด้วยนะครับ
พื้นที่: แขวงดอกไม้ เขตประเวศ กรุงเทพมหานคร